ফাঁস হওয়া নথিতে সুইফটের আঞ্চলিক সিস্টেমে হ্যাকিংয়েরই নজির পাওয়া গেছে। মধ্যপ্রাচ্যে সুইফটের ব্যুরো সার্ভিস পরিচালনা করে দুবাইভিত্তিক ইস্টনেটস। কুয়েত, দুবাই, বাহরাইন, জর্দান, ইয়েমেন ও কাতারে তাদের গ্রাহক রয়েছে। ফাঁস হওয়া নথির তথ্য বিশ্লেষণে ধারণ করা হচ্ছে, এ ব্যুরো সার্ভিসটি হ্যাক করেই এনএসএ বৈশ্বিক ব্যাংক ব্যবস্থাপনায় নজরদারি চালিয়েছে। এ প্রসঙ্গে সাইবার নিরাপত্তা গবেষক ক্রিস থমাস বলেন, ‘ফাঁস হওয়া ফাইলগুলো পর্যবেক্ষণ করে দেখা যায় যে, আর্থিক লেনদেন পর্যবেক্ষণের সক্ষমতা মার্কিন সরকারের রয়েছে।’